Burjassot celebra el Dia dels Majors amb una vesprada de berenar i ball en la Vila del Pilar
2025-07-24

La saviesa, els relats, les vivències de les persones majors són fonamentals en la societat ja que totes elles han passat per experiències que hui dia s’han de recordar i, a més, en molts casos, són exemple per a les noves generacions.

Acaronar i cuidar als majors és un objectiu bàsic per a la societat actual, bé ho sap la Regidoria de Majors de l’Ajuntament de Burjassot que, dirigida per Mª Ángeles Navarro, celebrarà el seu dia amb un berenar i ball per a homenatjar les persones majors del municipi.

El dijous 3 d’octubre, a partir de les 17.00 hores, Burjassot viurà una vesprada festiva en el centre social Vila del Pilar on hi haurà berenar i ball per a tots els presents per a commemorar el Dia dels Majors, que se celebra a tot el món el dia 1 d’octubre.

Per a poder participar en aquesta vesprada festiva, gratuïta per a totes i tots, els majors han d’arreplegar els tiquets el dimarts 1 d’octubre en horari de matí, de 10.00 a 12.00 hores, en el centre social de la Vila del Pilar. Es donaran dos tiquets per persona.

Les persones d’edat són fonts inestimables de coneixements i experiència i tenen molt a aportar a la pau, al desenvolupament sostenible i a la protecció del planeta i cal lluitar perquè s’involucren a fons, participen plenament i contribuïsquen amb les seues aportacions essencials en la societat.